Leerling by skool met mes doodgesteekŉ 17-jarige seun is Maandag tydens ŉ geveg by sy skool in Randfontein, Gauteng doodgesteek. Lt.kol. Katlego Mogale, ŉ provinsiale polisiewoordvoerder, het Dinsdag gesê die voorval het by die Hoërskool Kgothalang in Bekkersdal plaasgevind. “Die geveg het glo in ŉ klaskamer uitgebreek nadat ŉ seun ŉ sambreel teen ŉ muur gegooi het. Die sambreel het gebreek en stukke daarvan het ŉ ander seun, die slagoffer, getref,” het Mogale gesê. “ŉ Stryery het tussen die twee seuns ontstaan en albei het messe uitgepluk en begin veg.” Volgens Mogale is die 16-jarige seun verskeie kere gesteek. Hy is op die toneel dood verklaar. Die seun wat hom aangeval het, het van die toneel gevlug en die polisie is nog op soek na hom. ŉ Saak van moord is geopen.